CELEX: 32015R0029
Language: hr
Date: 2014-12-17
Title: Uredba Komisije (EU) 2015/29 оd 17. prosinca 2014. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u vezi s međunarodnim računovodstvenim standardom 19  Tekst značajan za EGP

9.1.2015   
            
            
               HR
            
            
               Službeni list Europske unije
            
            
               L 5/11
            
         UREDBA KOMISIJE (EU) 2015/29
   оd 17. prosinca 2014.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u vezi s međunarodnim računovodstvenim standardom 19
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) doneseni su određeni međunarodni standardi i tumačenja koja su postojala 15. listopada 2008.
            
         
               (2)
            
            
               Odbor za međunarodne računovodstvene standarde objavio je 21. studenoga 2013. izmjene međunarodnog računovodstvenog standarda (MRS) 19 Planovi za definirana primanja: Doprinosi zaposlenih. Izmjenama bi trebalo pojednostavniti i pojasniti obračunavanje doprinosa zaposlenih ili doprinosa treće strane povezanih s planovima za definirana primanja.
            
         
               (3)
            
            
               Na savjetovanju sa Skupinom tehničkih stručnjaka Europske savjetodavne skupine za financijsko izvještavanje potvrđeno je da izmjene MRS-a 19 zadovoljavaju tehničke kriterije za donošenje iz članka 3. stavka 2. Uredbe (EZ) br. 1606/2002.
            
         
               (4)
            
            
               Uredbu (EZ) br. 1126/2008 treba stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Regulatornog računovodstvenog odbora,
            
         DONIJELA JE OVU UREDBU:
   Članak 1.
   U Prilogu Uredbi (EZ) br. 1126/2008 međunarodni računovodstveni standard (MRS) 19 Primanja zaposlenih mijenja se u skladu s Prilogom ovoj Uredbi.
   Članak 2.
   Svako poduzeće dužno je primjenjivati izmjene iz članka 1. najkasnije od početka svoje prve financijske godine koja počinje 1. veljače 2015. ili poslije.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 2014.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 243, 11.9.2002., str. 1.
   
   
      (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
   
      PRILOG
      
         Planovi za definirana primanja: doprinosi zaposlenih
          (1)
      
      (Izmjene MRS-a 19)
      Mijenjaju se točke 93. – 94. i dodaje se točka 175. Toča 92. uključuje se samo radi upućivanja.
      
         Aktuarske pretpostavke: plaće, ostala primanja i zdravstveni troškovi
      
      …
      
               
                  92.
               
               
                  U nekim se planovima za definirana primanja zahtijeva da zaposleni ili treće osobe doprinose troškovima plana. Doprinosi zaposlenih smanjuju troškove primanja koje snosi subjekt. Subjekt utvrđuje smanjuju li doprinosi trećih osoba troškove primanja koje snosi ili daju pravo na prijeboj kako je opisano u točki 116. Doprinosi zaposlenih ili trećih osoba utvrđeni su u formalnim odredbama plana (ili proizlaze iz implicitne obveze koja nadilazi te odredbe) ili su diskrecijski. Diskrecijski doprinosi zaposlenih ili trećih osoba smanjuju troškove službe po uplati tih doprinosa u plan.
               
            
               
                  93.
               
               
                  Doprinosi zaposlenih ili trećih osoba utvrđeni u formalnim odredbama plana smanjuju troškove službe (ako su povezani sa službom) ili utječu na ponovna mjerenja neto obveze (imovine) za definirana primanja (ako nisu povezani sa službom). Primjer su doprinosa koji nisu povezani sa službom doprinosi koji su potrebni za smanjenje manjka koji proizlazi iz gubitaka od imovine plana ili aktuarskih gubitaka. Doprinosi zaposlenih ili trećih osoba povezani sa službom smanjuju troškove službe kako slijedi:
                  
                              (a)
                           
                           
                              ako iznos doprinosa ovisi o broju godina službe, subjekt doprinose pripisuje razdobljima službe koristeći se istom metodom za pripisivanje koja se zahtijeva u točki 70. za bruto primanja (tj. na temelju formule za doprinose predviđene planom ili na linearnoj osnovi); ili
                           
                        
                              (b)
                           
                           
                              ako iznos doprinosa ne ovisi o broju godina službe, subjekt te doprinose može knjižiti kao smanjenje troškova službe u razdoblju obavljanja predmetne službe. Primjeri doprinosa koji ne ovise o broju godina službe uključuju doprinose koji mogu biti točno utvrđen postotak plaće zaposlenika, točno utvrđen iznos u cjelokupnom razdoblju službe ili doprinosi koji ovise o starosti zaposlenika.
                           
                        Vodič za primjenu sadržan je u točki A1.
               
            
               
                  94.
               
               
                  Kada je riječ o doprinosima zaposlenih ili trećih osoba koji su pripisani razdobljima službe u skladu s točkom 93A., posljedice su izmjena doprinosa sljedeće:
                  
                              (a)
                           
                           
                              trošak tekućeg i minulog rada (ako te izmjene nisu utvrđene u formalnim odredbama plana i ne proizlaze iz implicitne obveze); ili
                           
                        
                              (b)
                           
                           
                              aktuarski dobici i gubici (ako su te izmjene utvrđene u formalnim odredbama plana ili proizlaze iz implicitne obveze).
                           
                        …
               
            PRIJELAZ I DATUM STUPANJA NA SNAGU
      …
      
               
                  175.
               
               
                  Planovi za definirana primanja: doprinosi zaposlenih (Izmjene MRS-a 19), izdano u studenome 2013., izmijenjene točke 93. – 94. Subjekt navedene izmjene primjenjuje retroaktivno u skladu s MRS-om 8 Računovodstvene politike, promjene računovodstvenih procjena i pogreške na godišnja razdoblja s početkom od 1. srpnja 2014. ili kasnije. Dopuštena je ranija primjena. Subjekti koji te izmjene počnu primjenjivati na ranije razdoblje dužni su to objaviti.
               
            
         Izmjene dodataka MRS-u 19 Primanja zaposlenih
         
      
      Dodaje se Dodatak A
      
         Dodatak A
      
      
         Vodič za primjenu
      
      
         Ovaj je dodatak sastavni dio MSFI-ja. U njemu je opisana primjena točaka 92. – 93. i jednako je mjerodavan kao i drugi dijelovi MSFI-ja.
      
      
               
                  A1.
               
               
                  Računovodstveni zahtjevi za doprinose zaposlenih i trećih osoba prikazani su s pomoću dijagrama u nastavku.
                  
                     
               
            
         (1)  „Umnožavanje je dopušteno u Europskom gospodarskom prostoru. Sva su postojeća prava zadržana izvan EGP-a, uz iznimku prava na umnožavanje za osobnu uporabu ili druge poštene namjene. Dodatne informacije mogu se zatražiti od IASB-a na www.iasb.org”